Γίδα βραστή
Γίδα βραστή, μια σούπα χορταστική και γευστική, ιδανική συνταγή για τα χειμωνιάτικα κρύα.
1.500 γρ. γίδα με το κόκαλο, από πλευρά ή μπούτι ή χεράκι, σε μεγάλα κομμάτια-μερίδες, 4-5 φύλλα δάφνης, 3 μέτριες πατάτες, καθαρισμένες, 3 μέτρια καρότα, ολόκληρα, 3-4 κλωνάρια σέλινο, με τα φύλλα τους, αλάτι, φρεσκοτριμμένο πιπέρι
Για να φτιάξουμε τη γίδα βραστή, ξεκινάμε πλένοντας τη γίδα και τη βάζουμε σε βαθιά κατσαρόλα με άφθονο νερό, που να την καλύπτει καλά.Ζεσταίνουμε σε δυνατή φωτιά και, όταν το νερό πάρει μια-δυο βράσεις, τη βγάζουμε με τρυπητή κουτάλα και πετάμε το νερό.Πλένουμε πάλι τα κομμάτια της γίδας και τα βάζουμε ξανά στην (καθαρισμένη) κατσαρόλα με άφθονο κρύο νερό που να τα καλύπτει κατά 4-5 εκ.Ρίχνουμε το πιπέρι, λίγο αλάτι και τα δαφνόφυλλα και αφήνουμε το νερό να πάρει μία βράση.Χαμηλώνουμε τη φωτιά, μισοσκεπάζουμε την κατσαρόλα και μαγειρεύουμε για 2½-3 ώρες, μέχρι το κρέας να μαλακώσει πολύ καλά.Περίπου 30 λεπτά πριν γίνει το κρέας, βγάζουμε δύο κομμάτια από την κατσαρόλα και τα βάζουμε σε άλλη, μικρότερη, μαζί με τις πατάτες, τα καρότα και το σέλινο.Προσθέτουμε νερό τόσο που να τα καλύπτει, αλατοπιπερώνουμε και βράζουμε σε μέτρια φωτιά για 30-40 λεπτά, μέχρι τα λαχανικά να μαλακώσουν, αλλά να μη διαλύονται – στο διάστημα αυτό θα έχει ολοκληρωθεί και το μαγείρεμα της γίδας που σιγοβράζει μαζί τους.Τα βγάζουμε με τρυπητή κουτάλα, τα ρίχνουμε στη μεγάλη κατσαρόλα και βράζουμε για άλλα 5 λεπτά.Σερβίρουμε τη βραστή γίδα με τα λαχανικά, όσο είναι όλα καυτά, και συνοδεύουμε με τυρί φέτα και ζυμωτό ψωμί.
Κρέας